Nana Ama Dokua Asiamah-Adjei

Oheneba Nana Ama Dokua Asiamah-Adjei (wɔwoo no Ayɛwoho 24, 1982) yɛ Ghana amanyɛnyi na nna ɔyɛ mbrahyɛbaguanyi ma Akropong Mpasuar a ɔwɔ Epuei Mantɔw mu.. Ɔyɛ New Patriotic Party kuwba na nkan Ɔsoafo Abadziekyir ma Eguadzi na Mfirdwuma a ɔwɔ Ghana a nna ɔasom dɛ Nsɛnsɛm ho Soafo wɔ amambu kor no ase.

 Ɔbra ahyɛse na nwomasua 
Ayɛwoho 24, 1982 mu na wɔwoo Oheneba Ama maa Nana Osae Nyampong IV na Owurayer Aforo Asiamah-Adjei wɔ Akropong, Epuei Afam Mantɔw mu. Onyaa ne mfitsiasee na ne mfitsiasee skuul adzesua wɔ Alsyd Academy na St Roses Senior High school. Ɔwɔ adwen na ndzeyɛɛ ho abɔdzin krataa wɔ Ghana Suapɔn mu na abɔdzin krataa a ɔkorɔn wɔ Logistics na Supply Chain mu wɔ Exter Suapɔn a ɔwɔ United Kingdom[6][7][8] 

Ɔsan nyaa ne master abɔdzin krataa wɔ Asomdwee na Ahobambɔ mu wɔ Kofi Annan Amanaman Ntamu Asomdwee Ntsetsee Asoɛe (KAIPTC).

 Edwuma 
Adjei yɛ Bekleen Limited kwankyerɛfo panyin fitsi afe 2007 kesi afe 2016 na Pongas Limited fitsi afe 2007 kesi afe 2015.[10]

 Amanyɛsɛm 
Adjei yɛ Ɔman Ho Dɔ Kuw Fofor no kuwba.[11] Ɔyɛ Mbrahyɛbaguanyi ma Akropong Mantɔw ɔwɔ Ghana Epuei Afamu fitsi afe 2017 kesi afe 2025.[1][12]

 2016 abatow 
Afe 2016 Ghana amansan abatow mu no, odzii nkonyim wɔ Akropong/Akuapem Etsifi Mpasuar mbrahyɛbagua atsenae no mu a onyaa abatow 26,655 a ɔyɛɛ 62.3% wɔ abatow a wɔtowee nyinaa mu ber a NDC mbrahyɛbagua mu kandzifo, Yaw Appiah-Kubi nyaa abatow 6,949 a ɔyɛɛ 16.8% wɔ abatow a wɔtowee nyinaa mu, Ankonam mbrahyɛbagua  ɔkandzifo Asiedu Ofei nyaa abatow 9,092 a ɔyɛɛ abatow a wɔtowee nyinaa mu 21.2% nna CPP mbrahyɛbaguanyi Gifty Mercy Anakwa nyaa abatow 102 a ɔyɛɛ abatow a wɔtowee nyinaa mu 0.2%.[13]

 2020 abatow 
Afe 2020 Ghana amansan abatow mu no, ɔsan dzii nkonyim wɔ Akropong/Akuapem Etsifi Mpasuar mbrahyɛbagua no mu a onyaa abatow 26,646 a ɔyɛɛ abatow a wɔtowee nyinaa mu 55.3% ber a NDC mbrahyɛbagua mu ɔkandzifo, Justice Kotey Amasah nyaa abatow 10,505 a ɔyɛɛ abatoe a wɔtowee nyinaa mu 21.8%,[14] Ankonam mbrahyɛbagua ananmusifo, Adjei Twumasi William Kwabena nyaa abatow 10,444 a ɔyɛɛ 21.7% wɔ abatow a wɔtowee nyinaa mu, PNC mbrahyɛbagua kandzifo Desmond Twumasi Ntow nyaa abatow 421 a ɔyɛɛ 0.9% wɔ abatow a wɔtowee nyinaa mu na CPP mbrahyɛbagua kandzifo, Gifty Mercy Anakwa nyaa abatow 146 a ɔyɛɛ 0.3% abatow a wɔtowee no nyinaa.[15]

 2024 Abatow 
Ansaana afe 2024 abatow a ɔreba no baa no, Nana Ama Dokua dze mpaamuka bi too gua wɔ Mumu 2023 mu, n’adwen dɛ obotwa mansin mu dɛ mbrɛ nna ɔabɔ ne tsir mu dɛ ɔbɛpɛ dɛ onya mbrahyɛbagua atsenae a ɔwɔ Okaikwei Etsifi Mpasuar wɔ Nkran Mantɔw mu. Kingsley Anyamasah dze adzeserɛ kɛdaan no wɔ abatow ho ɔyɛkyerɛ a wɔahyehyɛ a Ghana Abatow Bagua no reyɛ no mu, a ɔgyee asɛm a ɔfa dɛ bi a Nana Ama Dokua fata dɛ ɔtow aba wɔ Okaikwei Etsifi Afamu no ho kyim. Wobuu asɛm no maa no ber a Asɛndzibea no poow adzeserɛ a wɔdze kasaa tsiaa dɛ ɔfata dɛ ɔtow aba wɔ Okaikwei Etsifi.[16]

 Boayikuw 
Nna Adjei yɛ Bambɔ na Mfinimfin Boayikuw no kuwba.[1]

 Nhwɛdo